Os verbos irregulars por diftongación presentan una irregularidat producida en as formas personals con accento en a radiz por a diftongación en a evolución dende o latín ta l'aragonés, que presenta una lei fonetica on as Ŏ y Ĕ breus latinas tonicas diftontan en -ue- y -ie-.

Son verbos irregulars por diftongación soltar, poder, mover, morir, dormir y querer.

Bi n'ha un subgrupo d'esta clase de verbos formau por cocer y torcer, que presentan una irregularidat anyadida por presentar una c en determinadas personas (cuezco).

Os verbos tener y venir presentan un atra clase d'irregularidat anyadida, a presencia de formas con -g-.

Participio
Muitos d'estos verbos presentan participios fuertes: muerto, puesto, suelto, cueto, quiesto, tuerto. Tamién son prou bien conoixidas as formas regulars, més recients: morito/moriu, podito/podiu, soltato/soltau, querito/queriu, torcito/torciu.

Determinaus verbos irregulars por diftongación pueden no tener-ne en bella parla aragonesa oriental como l'aragonés ribagorzano.

Present d'indicativo
Presenta diftongacions en as formas rizotonicas:

Present de subchuntivo
Presenta diftongacions en as formas rizotonicas.
Verbos irregulars por diftongación